翠屏霽雪
作者：韓信同
朝代：宋

paragraphs: 寒林靜對展翠屏，六花粧點風景清。
四山簇簇瓊瑶樹，恍然照映芝蘭庭。
寒生晴光色爍爍，含輝照耀銀海明。
巉岩石化崑山玉，負暄猿猱出深谷。
可憐不老山白頭，梅萼藏春暗香馥。
紫陽留讖歌翠寒，中有玉人在其間。
道傳前聖發未發，教開來學難亦難。
豁然胸次冰雪釋，白照紅日上團團。